**LĪGUMS**

*Biplāna angiogrāfa piegāde (A korpusam)*

Rīgā, 2018. gada\_16.februārī

**VSIA „Paula Stradiņa klīniskā universitātes slimnīca”**, Pilsoņu ielā 13, Rīgā, LV-1002, reģ.Nr.40003457109, kuru, saskaņā ar statūtiem un 01.03.2017. valdes lēmumu Nr.21 (protokols Nr.9) “Par pilnvarojuma (paraksttiesību) piešķiršanu”, pārstāv valdes priekšsēdētāja **Ilze Kreicberga**, valdes locekle **Arta Biruma** un valdes locekle **Elita Buša**, turpmāk – Pasūtītājs, no vienas puses, un

**Siemens Healthcare Oy,** uzņēmējdarbības identifikācijas kods 1071935-0, juridiskā adrese Somija, FI-02601, Espoo, Tarvonsalmenkatu 19, kuras vārdā Latvijas Republikā darbojas **Siemens Healthcare Oy Latvijas filiāle,** kas reģistrēta Latvijas Republikas Uzņēmumu reģistrā 2015.gada 10.jūnijā, ierakstīta Latvijas Republikas komercreģistrā 2015.gada 10.jūnijā ar vienoto reģistrācijas Nr. 40103906527 un juridisko adresi Latvija, Mārupes novads, Lidosta „Rīga”, Biroju iela 10, LV-1053, tās pilnvaroto personu **Maijas Baumanes** un **Gundara Ziemaņa** vārdā, turpmāk – Piegādātājs, no otras puses,

turpmāk kopā – Puses un katra atsevišķi - Puse, saskaņā ar atklātā konkursa „ Biplāna angiogrāfa piegāde (A korpusam)” (identifikācijas Nr. PSKUS 2017/138), turpmāk – Konkurss, rezultātiem noslēdz šādu līgumu, turpmāk – Līgums:

1. **Līguma priekšmets**
   1. Piegādātājs piegādā, uzstāda un nodod ekspluatācijā Biplāna angiogrāfu (turpmāk – Prece) atbilstoši Līguma, tā pielikumu noteikumiem, *Ministru Kabineta Nr. 482 “Noteikumi par aizsardzību pret jonizējošo starojumu medicīniskajā apstarošanā”* (turpmāk – Noteikumi Nr.482*), Ministru kabineta noteikumiem Nr.752 “Kārtība, kādā licencē un reģistrē darbības ar jonizējošā starojuma avotiem”* (turpmāk – Noteikumi Nr.752) *un Ministru kabineta Nr. 1284 Darbinieku apstarošanas kontroles un uzskaites kārtība* (turpmāk – Noteikumi Nr.1284)*,* nodrošinot Preces garantiju un pilna servisa pakalpojumus, un Pasūtītājs atbilstoši Konkursa rezultātiem apņemas iegādāties īpašumā jauno Biplāna angiogrāfu, kas atbilst Pasūtītāja Tehniskajai specifikācijai un Piegādātāja Tehniskajam piedāvājumam (Līguma 1.pielikums), turpmāk – Prece.
   2. Preces piegādes vieta: VSIA “Paula Stradiņa klīniskā universitātes slimnīca” Pilsoņu iela 13, Rīga, LV – 1002.
   3. Preces piegādes laiks: Piegādātājs piegādā Preci 9 (deviņu) nedēļu laikā pēc Pasūtītāja pasūtījuma saņemšanas dienas.
2. **Līguma summa, norēķinu kārtība**
   1. Līguma kopējā summa ir **EUR 864 000.00** (astoņi simti sešdesmit četri tūkstoši *euro* un 00 centi)bez pievienotās vērtības nodokļa (turpmāk – PVN), kas sastāv no:

2.1.1. samaksas par iekārtas piegādi un nodošanu ekspluatācijā **EUR 689 000.00** (seši simti astoņdesmit deviņi tūkstoši *euro* un 00 centi);

2.1.2. samaksas par pēc garantijas periodā trīs gadu pilna servisa pakalpojuma nodrošināšanu **EUR 175 000.00** (viens simts septiņdesmit pieci tūkstoši *euro* un 00 centi ).

* 1. . Summas detalizēti atrunātas Tehniskajā/finanšu piedāvājumā.
  2. PVN tiek aprēķināts un maksāts papildus saskaņā ar spēkā esošo PVN nodokļu likmi.
  3. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi, tās uzstādīšanu un lietotāju apmācību, 2 (divu) gadu pilna garantijas nodrošināšanā + 3 (trīs) gadu pilna servisa pakalpojuma maksa kā arī Līguma 6.1.10.apakšpunktā noteikto.
  4. Līguma summu Pasūtītājs maksā Piegādātājam šādā kārtībā:
  5. Avansa maksājumu 30% (trīsdesmit) ar PVN apmērā no Līguma 2.1.punktā norādītās līgumcenas pēc tam, kad Piegādātājs iesniedzis Bankas vai apdrošināšanas kompānijas izsniegtu avansa atmaksas galvojumu par summu, kas nav mazāka par izmaksājamo avansu;
  6. Atlikušo iekārtas cenu, kas iekļauj 2 (divu) gadu pilno garantiju, maksā pēc pieņemšanas – nodošanas akta abpusējas parakstīšanas un Piegādātāja izrakstītas Preču pavadzīmes saņemšanas kā pēcapmaksu 60 (sešdesmit) dienu laikā, veicot samaksu bezskaidras naudas norēķinu veidā uz Piegādātāja Līgumā norādīto kontu kredītiestādē. Par samaksas brīdi tiek uzskatīta diena, kad Pasūtītājs veicis pārskaitījumu uz Piegādātāja kontu.
  7. Pēc garantijas termiņā Pasūtītājs katru mēnesi Piegādātajam maksās ikmēneša pilna servisa pakalpojumu maksu 60 (sešdesmit) dienu laikā no rēķina saņemšanas. Pilna servisa pakalpojumu summā Tehniskajā/ finanšu piedāvājumā ir jāietver visi ar iekārtas uzturēšanu, apkalpošanu, remontu (ieskaitot rezerves daļas, defektācijas fakta konstatēšanu, izsaukumu un cilvēkstundas), apkopēm un lietotāju apmācību saistītie izdevumi.
  8. Piegādātājs Preces piegādi veic, Pasūtītājam iesniedzot Preces pārvietošanas dokumentu (piegādes akts/pārvietošanas pavadzīme).
  9. Pasūtītājs paraksta Preces pieņemšanas – nodošanas aktu tikai pēc tam, kad Piegādātājs ir veicis Līguma 6.1.10.apakšpunktā un Līguma 4.9.apakšpunktā noteikto.
  10. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
  11. Puses vienojas, ka Piegādātājs rēķinus un aktus par savstarpējo norēķinu salīdzināšanu sagatavo elektroniskā formā un tie būs derīgi bez paraksta un zīmoga. Rēķini un akti par savstarpējo norēķinu salīdzināšanu tiek nosūtīti elektroniski uz Pasūtītāja elektronisko pasta adresi: rekini@stradini.lv.

1. **Līguma darbības termiņš un spēkā esamība**
   1. Šis Līgums stājas spēkā tā parakstīšanas brīdī un ir spēkā līdz pilnīgai Pušu saistību izpildei, bet ne ilgāk kā 5 (piecus) gadus no preces pieņemšanas – nodošanas parakstīšanas dienas.
   2. Pusēm ir tiesības jebkurā brīdī izbeigt Līgumu, par to rakstiski vienojoties.
   3. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja:
      1. Piegādātājs neveic Preces piegādi ilgāk par 10 (desmit) kalendāro dienām no Līgumā noteiktā piegādes termiņa;
      2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
      3. iestājušies apstākļi, kas apgrūtina vai padara neiespējamu Piegādātāja šajā Līgumā noteikto saistību izpildi;
      4. notikusi Piegādātāja likvidācija;
      5. pret Piegādātāju uzsākta maksātnespējas procedūra;
      6. ja Preces kvalitātes prasības būtiski atšķiras no tehniskajā piedāvājumā vai Preces instrukcijā norādītajām tās īpašībām, vai preces dīkstāvē ir garāka par 60 (sešdesmit) kalendārajām dienām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, Piegādātājam ir pienākums atmaksāt Pasūtītājam radošos zaudējumus (avansu un līgumsodu) , kā arī pieņemt un aizvest Preci no Pasūtītāja telpām.
   4. Par vienpusēju atkāpšanos no līguma, Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam rakstisku paziņojumu.
   5. Piegādātājs ir tiesīgs vienpusēji atkāpties no Līguma, nosūtot par to rakstisku paziņojumu uz Pasūtītāja juridisko adresi vismaz vienu mēnesi iepriekš, ja iestājies kāds no šādiem apstākļiem:
      1. Pasūtītājs vismaz 30 (trīsdesmit) kalendārās dienas kavē Līgumā noteikto maksājumu veikšanas termiņu un Pasūtītājs pārkāpumu nenovērš 30 (trīsdesmit) kalendāro dienu laikā no Izpildītāja pretenzijas nosūtīšanas dienas uz Pasūtītāja juridisko adresi;
      2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
   6. Šī Līguma saistību izbeigšanas gadījumā Pasūtītājs veic pilnu norēķinu un samaksā visus Piegādātāja pamatoti iesniegtos rēķinus par faktiski veikto piegādi līdz līgumsaistību pilnīgai izbeigšanai.
2. **Garantija un pilnā servisa pakalpojumi** 
   1. Preces pilnas garantijas laiks ir 24 (divdesmit četri) mēneši no Preces pieņemšanas – nodošanas akta abpusējas parakstīšanas dienas.
   2. Piegādātājs apņemas bez maksas novērst jebkuru Preces defektu, ja defekts ir atklāts Preces garantijas laikā.
   3. Preces garantija neattiecas uz preces defektiem, kas radušies:

4.3.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

* + 1. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;
    2. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;
    3. nepārvaramas varas apstākļu rezultātā.
  1. Par jebkuru Preces bojājumu vai darbības traucējumu, kas jānovērš Preces garantijas vai pilnā servisa pakalpojuma ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam ne vēlāk kā 2 (divu) darba dienu laikā no paziņošanas brīža jāierodas uz abpusēju defektu akta sastādīšanu. Ja Piegādātājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Piegādātajam.
  2. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdi. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.
  3. Preces bojājumu vai darbības traucējumu jānovērš pēc iespējas ātrāk bet neilgāk kā 5 dienu laikā. Ja dīkstāve ilgāka par piecām darba dienām, par šo dīkstāves laiku pagarinās garantijas laiks un pilnā servisa termiņš.
  4. Visa Līguma darbības laikā Piegādātājs atmaksā Pasūtītājam zaudējumus un kompensāciju par dīkstāvi, kas ir garākā pa piecām dienām.
  5. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Piegādātāju Preces remonta darbu apjomu, cenu un laiku.
  6. Piegādātājs garantijas laikā un pilnā servisa pakalpojumu laikā veic iekārtas kvalificētu tehnisko uzraudzību, regulārās servisa apkopes, remontus, nepieciešamo rezerves daļu piegādi un nomaiņu atbilstoši ražotāja noteiktajām prasībām un iekārtas tehniskajai dokumentācijai.
  7. Piegādātājs, ne vēlāk kā 7 (septiņu) darba dienu laikā pēc pieņemšanas - nodošanas Akta abpusējas parakstīšanas dienas, sagatavo un iesniedz Pasūtītājam plānveida servisa darbu uzskaites un izpildes grafiku. Viens grafika eksemplārs glabājas pie pasūtītāja, otrs – pie Piegādātāja.
  8. Piegādātājs, ne vēlāk kā 2 (divu) darba dienu laikā pēc pieņemšanas - nodošanas Akta abpusējas parakstīšanas dienas, iesniedz Pasūtītājam garantijas saistību izpildes nodrošinājumu EUR 80 000.00 (astoņdesmit tūkstoši *euro*, 00 centi) apmērā.
  9. Garantijas saistību izpildes nodrošinājumu Pasūtītājs ir tiesīgs izmantot:
     1. lai ieturētu Preces trūkumu novēršanas izdevumus vai ar apkopēm saistītus izdevumus, ja Piegādātājs neievēro Līguma 4.punktā noteikto;
     2. lai ieturētu Līgumsodu, kuru nosaka saskaņā ar Līgumu;
     3. ja ir notikusi Piegādātāja labprātīga vai piespiedu likvidācija, ja pret Piegādātāju ir pasludināts maksātnespējas process vai uzsākta bankrota procedūra, vai tā darbība ir apturēta un Līgums tiek izbeigts;
     4. kompensētu Pretendenta saistību neizpildes vai nolaidīgas izpildes rezultātā Pasūtītājam nodarītos zaudējumus vai, lai ieturētu līgumsodu.
  10. Garantijas saistību izpildes nodrošinājums ir spēkā visu garantijas laiku (2 gadi) un tiek samazināts proporcionāli maksimālajai garantijai katra garantijas gada beigās, t.i., izdalot garantijas summu ar maksimālo garantijas laiku un attiecīgi katru gadu samazinot par vienu šādu dalījumu.

1. **Preces kvalitātes prasības**

5.1. Piegādātā Prece ir jauna, nelietota, augstas kvalitātes un tā uzglabāta atbilstoši ražotāja noteiktajām prasībām un instrukcijām par Preces uzglabāšanu.

5.2. Piegādātājs garantē, ka piegādātā Prece ir augstas kvalitātes un atbilst Latvijas Republikas normatīvo aktu prasībām.

5.3. Precei jābūt marķētai ar ražotāja firmas zīmi un ar pievienotu informāciju par ekspluatācijas tehniskajiem rādītājiem latviešu valodā.

5.4. Piegādātājs garantē, ka Prece atbilst Līguma noteikumiem un ir derīga ekspluatācijai, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.

* 1. Pakalpojuma kvalitātes prasības:
     1. Apkopju un Remontdarbu kvalitātei ir jāatbilst ražotāja noteiktajam Preces apkopes reglamentam un periodiskumam vai speciāli izstrādātām metodikām.
     2. Par Apkopju kvalitātes atbilstību ražotāja noteiktajam Preces apkopes reglamentam un periodiskumam atbild Piegādātājs.
     3. Ja darba gaitā atklājas, ka darbu izpilde nav iespējama noteiktajā termiņā, Piegādātājs par to nekavējoties ziņo Pasūtītājam. Pēc tam abas Puses vienojas par tālāko darbu veikšanas kārtību un termiņu.

1. **Pušu saistības**
   1. Piegādātāja pienākumi:
      1. Piegādāt 9 (deviņu) nedēļu laikā pēc pasūtījuma Līguma un Latvijas Republikas normatīvo aktu prasībām atbilstošu, pienācīgas kvalitātes Preci saskaņā ar Līguma noteikumiem;
      2. transportējot Preci, nodrošināt Preces drošību pret iespējamajiem bojājumiem;
      3. Piegādātājs nodrošina piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo normatīvo aktu prasībām;
      4. Piegādātājs nodrošina tehniķa ierašanos iekārtas neprecīzas darbības vai salūšanas gadījumā 4 (četru) stundu laikā darbdienās un brīvdienās un svētku dienās - 24 (divdesmit četru) stundu laikā no izsaukuma brīža;
      5. Ja Pasūtītājs, pieņemot Preci, konstatē Preces neatbilstību Līguma noteikumiem, turpmāk – Defekti, Pasūtītājs ir tiesīgs pieprasīt, lai Piegādātājs novērš konstatētos Defektus. Ja defektus var novērst nomainot konkrētas rezerves daļas, Piegādātājs defektus novērš 5 darba dienu laikā par saviem līdzekļiem. Ja Defektus nav iespējams novērst, nomainot konkrētas rezerves daļas, Piegādātājs 30 kalendāro dienu laikā veic Preces nomaiņu pret jaunu, nelietotu Preci par saviem līdzekļiem;
      6. sagatavot un nodot Pasūtītājam rēķinu par piegādāto Preci;
      7. laikus, vismaz 5 (piecas) darba dienas pirms Preces piegādes termiņa iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas kavē Preces piegādi noteiktajā laikā;
      8. Piegādājot preci sastādīt un aizpildīt Pasūtītāja izstrādātu Pieņemšanas nodošanas aktu (pielikumā)
      9. Piegādājot preci, iesniegt Pasūtītājam aizpildītas drošības datu lapas atbilstoši 2001.gada 18.septembra Ministru kabineta noteikumiem Nr. 402 “Jonizējošā starojuma avota drošības datu lapas aizpildīšanas un nosūtīšanas kārtība”.
      10. Nododot preci ekspluatācijā, iesniegt akreditētas inspicēšanas institūcijas funkcionālās un elektrodrošības pārbaudes aktus, un radiācijas zonas monitoringa pārskatu, atbilstoši 2014.gada 19.augustā Ministru kabineta noteikumiem Nr. 482 “Noteikumi par aizsardzību pret jonizējošo starojumu medicīniskajā apstarošanā” un 2013.gada 12.novembra Ministru Kabineta noteikumiem Nr. 1284 “Darbinieku apstarošanas kontroles un uzskaites kārtība”.
      11. veikt Līguma izpildi ar saviem spēkiem, resursiem un līdzekļiem.

6.2. Piegādātāja tiesības:

6.2.1. par piegādātu kvalitatīvu Preci un sniegtajiem pilna servisa pakalpojumiem savlaicīgi saņemt Līgumā noteikto samaksu;

6.2.2. saņemt no Pasūtītāja saistību izpildei nepieciešamo informāciju.

6.3. Pasūtītāja pienākumi:

6.3.1.pārbaudīt piegādāto Preču kvalitāti un atbilstību Līguma noteikumiem;

6.3.2. veikt maksājumus Piegādātājam.

* 1. Pasūtītāja tiesības:
     1. dot Piegādātājam saistošus norādījumus attiecībā uz Līguma izpildi;
     2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
     3. pieņemt, saskaņā ar Līguma noteikumiem piegādāto, Līguma prasībām atbilstošo, kvalitatīvo Preci;
     4. nekvalitatīvas un Līguma prasībām neatbilstošas Preces piegādes gadījumā, lūgt Piegādātāju ne vēlāk kā 30 (trīsdesmit) kalendāro dienu laikā apmainīt to pret jaunu, nelietotu, Līguma prasībām atbilstošu;
     5. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
     6. apturēt Līguma izpildi Līguma 3.3.punktā noteiktajos gadījumos.
  2. Pasūtītājs atsaka pieņemt Līguma izpildījumu, ja piegādāta nekvalitatīva un Līguma noteikumiem neatbilstoša Prece.

1. **Pušu atbildība**
   1. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīta zaudējumu nodarītajā vaina, zaudējumu esamības fakts un zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
   2. Par Preces piegādes termiņa kavēšanu , vai bojājumu/darbības traucējumu novēršanas termiņa kavēšanu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,1% apmērā no kopējās Līguma summas par katru nokavējuma dienu, bet ne vairāk kā 10% no kopējās Līguma summas.
   3. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0.1% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.
   4. Līgumā noteikto līgumsodu apmaksas tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu saņemšanas.
   5. Līgumsoda samaksa neatbrīvo Puses no turpmākas saistību izpildes pienākuma un netiek ieskaitīta zaudējumu atlīdzībā.
2. **Nepārvarama vara**
   1. Puses tiek atbrīvotas no atbildības par pilnīgu vai daļēju šajā Līgumā paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, valsts un pašvaldību institūciju pieņemtie normatīvie akti un norādījumi, kas ir saistoši Pusēm un neviena no Pusēm nav tos iniciējusi, un citi apstākļi, kas neiekļaujas Pušu iespējamās kontroles robežās). Puse var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
   2. Gadījumā, ja iestājas Līguma 8.1.punktā noteiktie apstākļi, Līgumā noteiktie termiņi tiek pagarināti attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
   3. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 3 (trīs) darba dienu laikā pēc nepārvaramas varas apstākļu iestāšanās un ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu.
   4. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
3. **Strīdu izskatīšanas kārtība**
   1. Strīdus, kas rodas Līguma izpildes gaitā vai sakarā ar šo Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie šī Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.
   2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
4. **Citi noteikumi**
   1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro šo Līgumu, atbilstoši spēkā esošajiem normatīvajiem aktiem.
   2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.
   3. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus tādā apmērā, kas neskar piedāvātās Preces cenas palielināšanu.
   4. Ja kādai no Pusēm tiek mainīti rekvizīti vai Līguma 10.8. un 10.9.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.
   5. Pasūtītāja vadītāja maiņa nevar būt par pamatu Līguma pārtraukšanai vai izbeigšanai. Gadījumā, ja notiek Pasūtītāja reorganizācija, Līgums paliek spēkā un tā nosacījumi ir saistoši tā tiesību un saistību pārņēmējam. Pasūtītājs par šādu apstākļu iestāšanos 10 (desmit) dienas iepriekš rakstiski brīdina Piegādātāju.
   6. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.
   7. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai.
   8. Kontaktpersona, kura kontaktējas ar otru Pusi un uzrauga (koordinē) kvalitatīvu Līguma izpildi no Pasūtītāja puses, ir VSIA "Paula Stradiņa Klīniskā universitātes slimnīcas" Medicīnas iekārtu uzturēšanas nodaļas vadītājs Toms Bērziņš, tālrunis: 29674952, e-pasts: toms.berzins@stradini.lv. Pilnvarotā persona ir tiesīga parakstīt attiecīgos pieņemšanas – nodošanas dokumentus.
   9. Piegādātāja kontaktpersona: Normunds Miļūns, tālruņa numurs: 29219928, e-pasta adrese: normunds.miluns@siemens-healthineers.com
   10. Līgums sagatavots latviešu valodā, parakstīts divos oriģinālos eksemplāros uz 9 (deviņām) lapām, ar 1 (vienu) pielikumu uz 19 (deviņpadsmit) lapām, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, otrs – pie Piegādātāja.
5. **Pušu juridiskās adreses un rekvizīti:**

|  |  |
| --- | --- |
| **Pasūtītājs:**  **VSIA “Paula Stradiņa klīniskās**  **universitātes slimnīca”**  Reģ. Nr. 40003457109  Pilsoņu iela 13, Rīga, LV - 1002  Konta Nr. LV74HABA0551027673367  Banka: AS Swedbank  Kods: HABALV22  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  I.Kreicberga  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Biruma  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  E.Buša | **Piegādātājs:**  **Siemens Healthcare Oy Latvijas filiāle**  Reģ. Nr.: 40103906527  Biroju iela 10, lidosta “Rīga”,  Mārupes novads, LV - 1053  Konta Nr.: LV23NDEA0000084581422  Banka: Luminor Bank AS  Kods: Swift NDEALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  M.Baumane  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  G.Ziemanis |